Plankton buite Internasionale Ruimtestasie ontdekFoto: Reuters/NASA Lewende plankton aan die buitekant van die Internasionale Ruimtestasie het, saam met twee ander onlangse ontdekkings, die kanse verhoog dat lewende organismes ook elders in ons sonnestelsel te vinde is. Dié lewende plankton is ontdek nadat ondersoek ingestel is oor hoekom die ruite so vuil word. ‘n Hele ekosisteen van mikrobes wat in ‘n yskoue meer onder 800m ys in Antarktika gevind is en lewe in ‘n baie warm teerput is die ander twee ontdekkings wat kanse verhoog dat lewe elders in die sonnestelsel te vinde is. Veral Jupiter se maan, Europa, waar ‘n oseaan onder ‘n yslaag ontdek is, is ‘n kandidaat vir lewe. Maar die bewyse oor onder watter ekstreme toestande lewe op aarde kan oorleef, vereis nou ook dat besondere voorsorg getref moet word om te keer dat aardse organismes die ruimte ingeneem word, en elders in ‘n “oorlog van organismes” betrokke raak. Bronne: Herald Sun, Mail Online, The Eastern Tribune, MiT Technology Review Klik hier om ‘n video te sien.